ШҚО-да жол бойында тұрған мектептердің аумағына 120 ескерту белгісі қойылды
DATE: 04:06, 28 Тамыз 2021 | GMT +5
TITLE: ШҚО-да жол бойында тұрған мектептердің аумағына 120 ескерту белгісі қойылды
URL: https://kaz.inform.kz/news/shko-da-zhol-boyynda-turgan-mektepterdin-aumagyna-120-eskertu-belgisi-koyyldy_a3829466/
META: DATE: 04:06, 28 Тамыз 2021 | GMT +5
TOTAL WORDS: 102
AUTHOR(S):
TEXT: Жыл сайын жаңа оқу жылы басталар алдында полиция қызметкерлері жергілікті атқарушы орган өкілдерімен бірлесіп «Абайлаңыз, балалар!» жедел алдын алу шарасын жүргізеді. Мұндағы мақсат – балалардың жол-көлік оқиғаларына тап болуының алдын алу. «Бүгінгі таңда облыс бойынша 222 мектеп пен балабақша көлік жолының маңайында орналасқан. Шара барысында оның 78% пайызы тексеріліп, балалардың қауіпсіздігін қамтамасыз ету мақсатында 120 ескерту жол белгісі қойылды, 4050 метр тротуар салынды. Сондай-ақ рұқсат етілген жылдамдықты шектеу үшін тиісті белгілер де орнатылған», - деді облыстық ПД жергілікті полиция қызметі басқармасының бастығы Талғат Нұриев. Осы ретте, полиция қызметкерлері көлік жүргізушілеріне барынша абай болып, жол ережесін сақтауға, ал балаларды жолға жүгіріп шықпауға шақырады
